בגיר (חברה)

בגיר הייתה חברה ישראלית לייצור מכנסיים וחליפות מיסודה של פולגת. רשת החנויות שהקימה ממשיכה לפעול בבעלות משפחת רייך. עם הקמתה של חברת הטקסטיל פולגת הוחלט גם להקים מפעלים שייצרו מוצרים מוגמרים מתוצרת המפעל, ובין השאר הוחלט על הקמת בגיר לייצור מכנסיים וחליפות. מפעל בגיר החל לפעול בשנת 1970 והיה המפעל הגדול הראשון בישראל לייצור חליפות ומכנסיים. מפעל החברה נחנך רשמית בתחילת 1971. בשנת 1976 אושרה על ידי מרכז ההשקעות הרחבת המפעל. בשנת 1979 הקימה החברה את מפעל "ליידי בגיר" לייצור חליפות לנשים. בשנת 1983 בקשה החברה לבצע הנפקה של 20 מיליון דולר בבורסה לניירות ערך, על פי שווי של 80 מיליון דולר, אולם הירידות בבורסה מנעו את ההנפקה. בראשיתו, כמעט כל תוצרת בגיר הופנתה לייצוא לאירופה, תוך ניצול העבודה הזולה יותר בישראל. אחד הקניינים הגדולים מבגיר היה מרקס אנד ספנסר. תוצרת המפעל הגיעה בשנת 1972 ל-70,000 חליפות ו-250,000 מכנסיים, שיוצרו על ידי כ-500 עובדים. בשנות ה-70 החברה שלטה כמעט באופן מוחלט בשוק אופנת העלית בישראל. ב-1987 כ-85% מתוצרת בגיר הייתה לייצוא. בשנת 1973 זכה המפעל בפרס קפלן ובשנת 1978 קיבל פרס ייצוא מנשיא המדינה. בשנת 1979 רכשה מפעל ללבני נשים בירושלים בשם "לבני פרינה" ושינתה את שמו ל"ירולין" (שילוב של ירושלים לינג'רי). בשנת 1984 חנכה בגיר מפעל באנגליה. החברה ייצרה בין השאר דגמים של פייר קרדן. הקשרים עם קרדן נסתיימו בשנת 1977 במה שנחשד ככניעה לחרם הערבי. במקומו, חתמה בגיר על הסכם עם המעצב וילהלם ואן דייק. בפברואר 1988 מכרה משפחת פולק את השליטה בפולגת לחברת "כלל תעשיות", שהייתה חלק מקבוצת איי.די.בי אחזקות. במהלך שנות ה-90 נסגרו כמעט כל מפעלי הטקסטיל הגדולים בישראל, בשל התייקרות כוח העבודה המקומי, אל מול מפעלים בארצות מתפתחות, שבהן עלויות הייצור נמוכות משמעותית. בגיר פיגרה ביישום אסטרטגיה זו, ובתחילת שנת 2000 החזיקה עדיין בישראל את מלוא כוח הייצור שלה, קרוב ל-2,000 עובדים, ונקלעה עקב כך לקשיים כלכליים. במועד זה התמנה עופר גלבוע למנכ"ל החברה, ומשימתו הראשונה הייתה להעביר את קווי הייצור מישראל לארצות זולות יותר. לשם כך הקימה החברה מפעלים בירדן ובמצרים עם שותפים מקומיים. בסוף 2001 נכנסה החברה לתהליך של ארגון מחדש ופיטרה כ-700 עובדים במפעלה בקריית גת. הסיבה לארגון מחדש הייתה ירידת מחירים באירופה, מכסים שהוטלו על תוצרתה ועלייה בעלויות הייצור בישראל. בשנת 2004 הקימה החברה מפעל לייצור חליפות בסין. החברה נכנסה לשוק האמריקאי והתמקדה ברשתות שיווק כדוגמת JCPenney (אנ'),‏ Brooks Brothers ועוד. בסוף 2004 מכרה חברת "כלל תעשיות", שהייתה בשליטת נוחי דנקנר, את פולגת, חברת האם של בגיר, לצבי בארינבוים. בתחילת 2005 מכרה בגיר את חלקה בחברת הבת המפסידה שלה, גוני פולגת, לשותפה הטורקי. בהמשך אותה שנה הונפקה חברת בגיר בבורסה לניירות ערך בתל אביב. במאי 2007 מכרה בגיר את כל פעילותה לחברת "בגיר אינטרנשיונל", שותפות של בגיר וקרן פימי. בתחילת 2008 סגרה בגיר את פולגת טקסטיל. בשנת 2011 סבלה החברה מהפסדים כבדים. באוקטובר 2011 נכנסה חברת הבת, בגיר גרמניה, שריכזה את מכירות בגיר בגרמניה, להליך פירוק. באפריל 2014 הונפקה החברה בשם "בגיר גרופ" בבורסת AIM, בורסת משנה של הבורסה לניירות ערך בלונדון. זמן קצר לאחר מכן ירדו מניותיה בצורה חדה ואיבדו את רוב ערכן. בסוף 2017 הודיעה שחברה סינית תשקיעה בחברה, אך הדבר לא יצא לפועל. באפריל 2020, בעקבות משבר הקורונה, הודיעה החברה כי היא נכנסת להליכי חדלות פירעון. מניות החברה חדלו להיסחר בבורסת לונדון. בסוף שנות ה-70 הקימה פולגת רשת חנויות שמכרו את מוצרי בגיר, ליידי בגיר ושאר החברות של פולגת. בשנת 1988 נמכרה תשלובת פולגת לכלל תעשיות ועשור לאחר מכן נמכרה הרשת לקבוצת גולף א.ק.. מיד אחר כך פתחה בגיר נקודות מכירה בתוך סניפי המשביר לצרכן. בשנת 2006 השיקה בגיר רשת חנויות משלה. בשנת 2012 נמכרו רשת החנויות והמותג בגיר למשפחת רייך. אתר האינטרנט הרשמי של בגיר יהודית חנוך, חליפה ישראלית לשעות היפות, מעריב, 14 ביוני 1977 פולגת ייחנך בדצמבר, דבר, 25 בנובמבר 1964 לחנוכת המפעל החדש בגיר, מעריב, 5 בינואר 1971 השקעה של 7 מליון ל"י בהרחבת מפעל בגיר, דבר, 5 בפברואר 1976 פולגת: אין סכנה מהותית, דבר, 27 במאי 1979 ליידי בגיר מחזירה את קוקו שאנל, דבר, 7 בנובמבר 1979 בגיר תגייס 20 מליון דולר, דבר, 28 בפברואר 1983 ליגת: ההנפקה הגדולה ביותר בסיבוב הנוכחי, דבר, 26 ביולי 1983 יצוא קבוצת פולגת יעלה השנה, מעריב, 6 באוגוסט 1970 מרים גורן, חליפה בלי חייט, דבר, 11 בינואר 1971 ייצוא בגיר בחודש דצמבר, דבר, 11 בינואר 1977 יאיר קוטלר, ישראל פולק: רוצה להחליף את בומה שביט, מעריב, 11 באפריל 1980 המחזור השנתי של תשלובת פולגת, דבר, 29 בדצמבר 1972 דני צדקוני, קריית גת לא כאחרות, דבר, 31 בדצמבר 1972 רווחיות גבוהה בתשלובת פולגת, דבר, 25 ביולי 1977 בחזרה לצמר, מעריב, 26 בינואר 1987 דני צדקוני, המפעל שביסס עיר, דבר, 7 ביוני 1973 בגיר קיבל פרס הייצוא מידי הנשיא, דבר, 19 באפריל 1978 יצוא בגיר ב-1980 - כ־34 מיליון דולאר, דבר, 15 בינואר 1981 נחנך מפעל של בגיר באנגליה, מעריב, 4 במאי 1984 מפעלי פולגת יצואן מצטיין 1969, מעריב, 21 במאי 1970 יהודית חנוך, היכן הגבר ההדור?, מעריב, 3 ביולי 1973 פולגת, מעריב, 31 במרץ 1974 פייר קארדן: רצוני לפנות לשוק הערבי, דבר, 24 ביוני 1977 בגיר חתם חוזה עם המעצב ואן דייק, דבר, 11 בספטמבר 1978 אבי קרטין, כלל תקנה אח פולגת בי9.5 מיליוןs במזומן 1־13.7 במניות, חדשות, 18 בפברואר 1988 יואב יצחק, 18 מיליון דולר במזומנים ובמניות יקבל ישראל פולק תמורת חלקו בפולגת, מעריב, 18 בפברואר 1988 זהבה דברת, ‏בגיר תקים מפעל בירדן בשותפות עם חברה מקומית, באתר גלובס, 14 במאי 1998; אורה קורן, ‏חברת בגיר וחברה מצרית יקימו במצרים מפעל לחליפות בהשקעה של 6 מיליון ד', באתר גלובס, 24 בפברואר 1999 מרכז ההשקעות ביטל כתבי אישור לתוכניות השקעה של בגיר, באתר גלובס, 19 במרץ 2002 אורה קורן, בגיר החליטה לפטר כ-750 עובדים, באתר הארץ, 30 בינואר 2002 בגיר תקים מפעל חליפות בסין בהשקעה של כ-23 מיליון שקל, באתר TheMarker‏, 18 באפריל 2004 יורם גביזון, דוידי וברינבוים מובילים את בגיר לגיוס 35 מיליון דולר בבורסת ה-AIM בלונדון, באתר TheMarker‏, 31 במרץ 2014 שמוליק ינאי, בארינבוים ממשיך ברה ארגון בפולגת: ינפיק את בגיר; מניות פולגת 1 ופולגת 4 יאוחדו, באתר TheMarker‏, 9 בינואר 2005 אלי שמעוני ותני גולדשטיין, גוני הטורקית תרכוש את חלקה של בגיר בגוני-פולגת, באתר ynet, 10 בפברואר 2005 עמי גינזבורג, בארינבוים מנצל זינוק של 53% במניית פולגת ושולח את בגיר להנפקה בבורסה, באתר TheMarker‏, 22 בפברואר 2005 אלונה קורן, ‏בגיר גייסה כ-54 מיליון שקל בבורסה באמצעות הנפקת מניות וכתבי אופציה, באתר גלובס, 13 בדצמבר 2006 אפרת נוימן, בארינבוים וגלבוע עשו 100% מאז רכשו את פולגת; בגיר בוחנת חלוקת דיווידנד גדול, באתר TheMarker‏, 7 במאי 2007 אורה קורן, בגיר סוגרת את פולגת טקסטיל - 300 העובדים יפוטרו, באתר הארץ, 9 במרץ 2008 רון שטיינבלט, ‏תופרת הפסדים: בגיר הפסידה ב-2011 כ-40 מיליון דולר, באתר גלובס, 3 באפריל 2012 ענבל עומר, ‏בגיר גרמניה על סף פשיטת רגל: אושרו הליכי חדלות פירעון, באתר גלובס, 18 באוקטובר 2011 יורם גביזון, בגיר השלימה גיוס של 33 מיליון דולר בלונדון למרות החולשה בשווקים, באתר TheMarker‏, 13 באפריל 2014 יורם גביזון, דוידי וברינבוים מובילים את בגיר לגיוס 35 מיליון דולר בבורסת ה-AIM בלונדון, באתר TheMarker‏, 31 במרץ 2014 טלי ציפורי, ‏שערוריית הנפקת בגיר של דוידי ובארינבוים: איבדה 84%, באתר גלובס, 22 ביולי 2014 יורם גביזון, ההנפקה הגרועה של השנה: בגיר קורסת ב-65% חודש לאחר שגייסה 33 מ' ד', באתר TheMarker‏, 15 במאי 2014 טלי ציפורי, ‏חברת האופנה בגיר נמחקה לחלוטין: איבדה 92% מההנפקה, באתר גלובס, 10 באוגוסט 2015 ערן אזרן, בארינבוים מוותר על בגיר: ענקית סינית תשקיע בחברה 16 מיליון דולר – ותקבל את השליטה, באתר TheMarker‏, 23 בנובמבר 2017 שירי חביב ולדהורן, ‏בעקבות משבר הקורונה: יצרנית האופנה בגיר גרופ בוחנת הליכי חדלות פירעון, באתר גלובס, 5 באפריל 2020 רשת חנויות פולגת, מעריב, 11 ביוני 1980 יואב יצחק ואורי גינוסר, קונצרן כלל ישראל מנהל מו"מ לרכוש את תשלובת פולגת ולמזגה עם כיתן, מעריב, 14 בפברואר 1988 שלמה פרידמן, ‏פולגת תרשום הפסד של 39 מיליון שקל ממכירת רשת החנויות לכיתן, באתר גלובס, 6 ביולי 1998 בגיר פותחת נקודות מכירה בתוך סניפי המשביר לצרכן, באתר גלובס, 7 באוקטובר 1999 גלי ברגר, בגיר פותחת רשת לגברים - 5 חנויות יוקמו ב-2007, באתר הארץ, 22 באוקטובר 2006 גיל קליאן, רשת הבגדים שלא מצליחה להתפשט, באתר כלכליסט, 9 בינואר 2012